Jusèp Amiell Solè
Jusèp Amiell Solè (Garòs, Arties e Garòs, Naut Aran, Val d'Aran, 18 d'abril de 1930) ei un sacerdòt e escrivan aranés.

Biografia 
Estudièc ath Seminari de La Seu d'Urgèl e siguec ordenat sacerdòt eth 1954. A estat rector de Bossòst eth 1973 e de La Pobla de Segur eth 1977. Tradusic ar aranés eth Missau e eth 17 de gèr de 1979 dèc ara capèla deth Pater Noster de Jerusalèm, eth Pair Nòste en aranés. Posterioraments siguec director espirituau deth Seminari Diocesan e eth 1991 siguec nomentat rector de Vielha. Actuauments ei canonge deth Capítol Catedralici der Avescat d'Urgelh, eth prumèr aranés escuelhut entad aguest cargue dempús de 1805.

A participat actiuaments ara reviscolada dera cultura aranesa e a estat secretari dera Fondacion deth Musèu Etnologic dera Vau d'Aran, membre deth Patronat deth Musèu dera Vau d'Aran e cofundador dera revista Tèrra Aranesa. Tanben a tradusit ar aranés eth Nau Testamènt (2010) e eth Libre dels Psalmes (2011) e a escrit Goigi de sants veneradi ena val.

Peth sòn trabalh de defensa e promocion der aranés, pera sua normalizacion lingüistica ena liturgia e era vida quotidiana, a arrecebut entre auti guerdons eth Prèmi Lengua Viua eth 2004, en junh 2010 era Medalha d'Aur deth Conselh Generau d'Aran e eth 2012 era Crotz de Sant Jordi.

Òbres 
 Petit Missau Aranés (1978)
 Crotzes e drapèus istoriques dera Val d'Aran
 Nau Testament (2010)
 Salms (2011)
 Istòria dera Glèisa en Aran (2016)

Referéncies 

Literatura occitana
Escrivan occitan del sègle XX
Literatura gascona
Escrivan occitan d'Aran
Escrivan catalan
Naissença en 1930